DJ Blass

**ולדימיר פליקס** (נולד ב-1 בדצמבר 1978) המוכר בשם הבמה **די.ג'יי בלאס** (**DJ Blass**) הוא די ג'יי, ראפר, כותב שירים ו-מפיק מוזיקלי פוארטוריקני. היה מועמד פעמיים לפרס גראמי הלטיני בקטגוריית מפיק, וזכה בפרסי BMI ככותב שירים.

## קריירה מוזיקלית
פליקס התמחה במדעי המחשב ובמוזיקה אלקטרונית והתחיל לנגן מוזיקה בגיל 16, כשלמד לנגן בפסנתר ולהכיר את הכלים והטכניקות של ההפקה המוזיקלית. בגיל 18 החל להפיק מוזיקה באופן מקצועי, כשהפיק את השיר "Que Pasa" כחלק מהאלבום "Deep House LA" ואת השיר "That's The Way '98" כחלק מהאלבום "Dancemania Bass #1", שם הופיע עם שם הבמה DJ Bass.

אלבום המיקסטייפ הראשון שלו, "@RIA 51: Aliados al Escuadrón" (המוכר גם בשם "Reggaeton Sex, Vol. 1"), יצא בשנת 1999, ובו השתתפו אמנים שהיו שכנים של בלאס כמו צ'נצ'ו קורליאונה ומאלדי (בני דודיו) מהצמד "The Panic" (לימים "Plan B"), סר ספידי, ג'ואלו סטאר ועוד. בתחילת שנות ה־2000 עבר לצפון פוארטו ריקו והוציא אלבומים נוספים, בהם *Reggaeton Sex, Vol. 2 ו־3* ו־*Triple Sexxx*.

ההזדמנות המקצועית הראשונה שלו כמפיק הגיעה כאשר המפיק DJ ג'ו הזמין אותו להפיק את Francotiradores, Vol. 1, אלבום הבכורה של הצמד מאסטר ג'ו ואו.ג'י. בלאק. בשנת 2001, בעזרת פינה רקורדס ודיימונד קולקשנס, בלאס הוציא את Sandunguero, שהגיע למקום הראשון במצעד האלבומים הטרופיים ולמקום העשירי במצעד האלבומים הלטיניים הטובים ביותר. בשנת 2003 הוציא את אלבום האולפן השני שלו, Sandunguero 2, באלבום זה שילב בלאס את כל ההשפעות המוזיקליות שלו והסגנונות להם האזין כילד כמו מוזיקת פולק, מוזיקה אפריקאית, מוזיקה אלקטרונית ואולד-סקול היפ הופ.

בשנת 2004, שחרר שני אלבומים, "Lagrimas y Risas" (בתרגום לעברית: "דמעות וצחוק") באלבום זה שר חלק רב מהשירים, ועם גירושיו מאשתו לשעבר, נכנס לזרם המוזיקה הנוצרית והוביל ז'אנר חדש של רגאטון נוצרי, והפיק שירים עבור אמנים כמו פאנקי, מני מונטס, דוקטור P, טריפל 7 ו-ריי פירין עמו הוציא את "Nuevas Criaturas" (בתרגום לעברית: "יצורים חדשים", מטאפורה על לידתם מחדש של בלאס ופירין כנוצרים אחרי שנים של הוצאת מוזיקת "החטאים" של הרגאטון). וכן שימש כיועץ לאמנים אחרים בבניית הקריירה המוזיקלית שלהם.

בשנת 2007 חזר להפיק מוזיקה לצד אמנים שנתנו לו הזדמנות להראות את כישרונו לאחר כמה שנות חוסר פעילות. אמנים כמו דה לה גטו, ג’ואל ורנדי, להם הפיק כמה מהלהיטים הגדולים שלהם. בנוסף, הפיק את השיר "El Pistolon" של יאגה ומאקי שהיה לאב טיפוס של הטראפ הלטיני.

אחרי הפקת האלבום "Lo Mas Suelto" של ג’ואל ורנדי בשנת 2008, בעיות בריאות הקשורות במשקלו הגבוה אילצו אותו לקחת צעד אחורה מהמוזיקה למשך כשנתיים וחצי, בסופן השיל ממשקלו כ-110 ק"ג וירד ממשקל התחלתי של 185 ק"ג ל-77 ק"ג בזכות שילוב של תזונה מאוזנת שלוותה בפעילות גופנית ולבסוף גם ניתוח בריאטרי.

DJ Blass הוא אחד מהמפיקים הבודדים שגם מבצעים בעצמם את השירים שלהם. בין הביצועים הידועים שלו ניתן למצוא את:
* **"Chica de la noche"** עם ריי פירין.
* **"Rey del marroneo"** עם די.ג'יי רפי מרסנריו.
* **"Vamos a vacilar"** עם מאיקול ומנואל.
* **"Cómo te extraño"** עם נֶחוֹ וְדַלְמַטָה / מאיקול ומנואל.
* **"Cuantas girlas"** ו -"**Esta va dedica**" עם מאסטר ג'ו ואו.ג'י. בלאק.

בעשור השני של המאה ה-21 הפיק עבור מספר אמנים צעירים להיטים כדוגמת "Prrrum" של קוסקויואלה, "Reggaeton" של ג'יי באלווין ו-"Chicharrón" של גויאנה. בין השנים 2018 ו-2019, הפיק מספר שירים עבור האמנית הצ'יליאנית טומאסה דל ריל, אחת הדמויות המובילות בז'אנר ה"", ביניהם הלהיט "Barre con el Pelo", שנכנס לרשימת 100 שירי הרגאטון הטובים בכל הזמנים של המגזין רולינג סטון.

בשנות ה-20 של המאה ה-21, הפיק לצד די.ג'יי לויאן וממבו קינגז את הגרסה המחודשת לשיר "Con Mi Reggae Muero" של ויסין ויאנדל משנת 2001, השיר נקרא "2020 Por Mi Reggae Muero" בגרסה זו החליף אנואל AA את ויסין, כחלק מהאלבום "Quien Contra Mi 2" של יאנדל.

החל משנת 2021, החל בלאס לעבוד על האלבום השלישי בסדרת אלבומי "Sandunguero" כאשר עלו סרטונים ברשתות החברתיות של בלאס ומשתתפי האלבום עם התיוג S3, לבסוף שוחרר האלבום ב-20 ביוני 2025 לצד המפיק המנוסה Mista Greenzz איתו עבד בעבר והמפיק הצעיר JS Beats Leal. באלבום שיתופי פעולה עם אומנים כמו כמו ג’ואל ורנדי, יומו, מריה אנג'ליק (שהפכה לאישה הראשונה המופיעה בסדרת האלבומים), בריי ועוד, עם הוצאת האלבום התראיין בלאס וחשף מספר דברים לגבי טרילוגיית האלבומים, קרול ג'י קיבלה פנייה לקחת חלק באלבום כשהיא עדיין יצאה עם אנואל. זה הגיע עד כדי כך שהיא הקליטה שיר עם ספידי שהיה אמור להיות כחלק מהאלבום "KG0516" עם בלאס כמפיק. הם עשו רימייק ללהיט של ספידי משנות ה-2000 "El Amor Con La Ropa" אך הוא לבסוף הושמט מהאלבום. זמן מה לאחר מכן, בלאס הראה לה את "Quiere Perreo" אך היא ויתרה עליו, אך בסופו של דבר ויסין הקליט אותו עם ספידי והוא נכנס אל אלבומו "EL SOBREVIVIENTE WWW".

ב-13 בינואר 2026, בפוסט שהועלה באינסטגרם, נחשף שבלאס עובד לצד הדי.ג'יי המקסיקני DJ Aza, על גרסה מיוחדת של סדרת אלבומי "Sandunguero" שתהיה מוקדשת למקסיקו ולאמנים המקומיים, לצידם ייקחו חלק גם אמנים "זרים", כמו ג'ואל מהצמד ג'ואל ורנדי וג'אמשה (אמנים פוארטו-ריקנים). בראיון שערך בלאס מספר ימים לאחר החשיפה סיפר כי הוא מתכנן להרחיב את סדרת האלבומים עם גרסאות שיוקדשו לאמנים מקומיים ממדינות לטיניות, כמו קולומביה, ארגנטינה, צ'ילה והרפובליקה הדומיניקנית.

## מורשת והשפעה
לפני שדי.ג'יי בלאס הכניס את תוכנת ההפקה FL Studio לז'אנר, הרגאטון השתמש בעיקר בסימפולים, בלאס נחשב לחלוץ בפיתוח צליל הרגאטון המודרני. הוא ידוע כאחד הראשונים שהביאו שילובים חדשים של סגנונות, כולל השפעות ממוזיקה אלקטרונית, היפ הופ, דאנסהול, רגאיי, R&B, טראנס, האוס ו-רוק. הוא שינה זאת על ידי שילוב של מלודיה ומבנה שירים מקוריים לחלוטין שהיו אגרסיביים יותר, התאימו לאווירת הרחובות בפוארטו ריקו ושונה לחלוטין מסנגון הרגאיי-ספרדי הפופולרי של שנות ה-80 וה-90 באמריקה הלטינית ובייחוד בקריביים. הסגנון הייחודי שיצר בלאס יצר מבנה אלבומי רגאטון חדש, המתאים לאווירת מועדון ומגביר את קצב הלב של הרוקדים, כדי למנוע התעלפויות של אנשים, הכניס בלאס לאורך אלבומיו מספר רב של "שירי מעבר" בהם הקצב היה איטי יותר כדי "להרגיע את הלב", לדוגמה באלבום Sandunguero 1 ישנם 4 שירי מעבר.

בסרטון שערכו ערוץ היוטיוב MYX News, סיפר בלאס שהרגאטון באותה תקופה הוכן במפעם בין 110 ל-115 BPM, אך עם כניסתו לז'אנר הוריד את המספר ל-100 BPM, כשבשיריו חזר על המשפט "¡Vamos A Darle Slow!" (בתרגום לעברית: "בוא ניקח את זה לאט").

## דיסקוגרפיה
### אלבומי אולפן
* 2001: Sandunguero
* 2003: Sandunguero 2
* 2004: Lágrimas y risas
* 2004: Nuevas criaturas (עם ריי פירין)
* 2025: Sandunguero 3 (בהפקה משותפת עם Mista Greenzz ו-JS Beatz)

### אלבומי אולפן עם @RIA51
* 1999: Aliados Al Escuadrón
* 2000: Reggaeton Sex Vol. 2
* 2001: Reggaeton Sex Vol. 3
* 2001: Triple Sexxx
* 2002: Reggaeton Sex Crew

### מיני אלבומים

* 2013: A Lo Loco

* 2016: Making Money Riddim (בהפקה משותפת עם די.ג'יי ג'ו)

### אלבומי רמיקס

* 2000: Reggae Taxi

* 2000: Ta Reggaeton - במקור שם האלבום היה "Versus" עם שחרורו מחדש ב-2023 שונה שמו

### אלבומי אוסף
* 2005: Sandunguero hits

## קישורים חיצוניים

## הערות שוליים

קטגוריה:אמנים הידועים בשם במה
קטגוריה:ילידי 1978